**МОДЕЛ УГОВОРА**

**о пружању услуга: Чишћење котлова, масних вентилација и димоводних и вентилационих канала**

Уговорне стране:

1. РС/МО/Војна установа „Дедиње“ Београд, 11000 Београд , Делиградска 40а,

коју заступа: по овлашћењу министра одбране цл Владимир Чучковић, дипл.екон.

|  |
| --- |
| ПИБ: 108341454; МБ: 17864955; Текући рачун бр. 840-1188664-50; Код: НБС –  Управа за трезор; е mail: [office@vudedinje.com](mailto:office@vudedinje.com) |

(у даљем тексту: **Наручилац услуга**)

и

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

кога заступа : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ПИБ: \_\_\_\_\_\_\_\_\_\_\_\_\_\_ МБ: \_\_\_\_\_\_\_\_\_\_\_\_\_\_\_

Шифра делатности: \_\_\_\_\_\_\_\_\_\_\_

Текући рачун бр.\_\_\_\_\_\_\_\_\_\_\_\_\_\_\_\_\_\_\_\_\_ код:\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Телефон:\_\_\_\_\_\_\_\_\_\_\_\_\_\_\_\_\_\_ Телефакс:\_\_\_\_\_\_\_\_\_\_\_\_\_\_\_\_\_\_\_\_\_\_ |
| е mail:\_\_\_\_\_\_\_\_\_\_\_\_\_\_\_\_\_\_\_\_\_\_\_ |

(у даљем тексту: **Извршилац услуга**).

Основ уговора: ЈН бр.0039/2022

Одлука И.бр. 535-\_\_\_ од \_\_\_\_\_\_\_\_\_\_\_.2022. године

Понуда изабраног понуђача бр.\_\_\_\_\_\_\_\_\_\_\_\_\_\_ од \_\_\_\_\_\_\_\_\_.2022. године

Члан 1.

Предмет Уговора

Уговором се регулишу међусобни односи Наручиоца услуга и Извршиоца услуга, где се Извршилац услуга обавезује да у циљу остваривања превентивних мера на пословима заштите од пожара, за рачун Наручиоца услуга врши услуге превентивног текућег одржавања на машинском и хемијском чишћењу масних вентилација, котлова, димоводних и вентилационих канала, хауба, уређаја и друге пратеће опреме од органских наслага и нечистоћа, за све објекте из састава Наручиоца услуга, на територији Републике Србије, који такве системе поседују, а у свему према усвојеној понуди Извршиоца услуга заведеној код наручиоца под И број 535-\_\_ од \_\_\_\_\_\_. 2022. године, која чини саставни део овог Уговора.

Члан 2.

Цена услуга

Јединичне цене услуга исказане су у свему према спецификацији услуга - опису радова из усвојене понуде заведене код Извршиоца услуга под бројем \_\_\_\_\_\_\_\_\_ од \_\_.\_\_.2022. године, односно прихвату понуде Наручиоца услуга под И број 535-\_\_ од \_\_\_\_\_\_\_\_\_\_\_.2022. године, која чини саставни део овог Уговора. Јединичне цене услуга су фиксне и могу се мењати сагласно, искључиво путем Анекса уговора.

Члан 3.

Вредност радова, начин и услови плаћања

Укупна вредност за пружену услугу из члана 1. овог Уговора је у складу са процењеном вредношћу набавке и износи:

* =\_\_\_\_\_\_\_\_\_\_\_\_ динара без ПДВ-а.
* =\_\_\_\_\_\_\_\_\_\_\_\_ динара са ПДВ-ом.

У понуђену цену улази комплетан трошак извршиоца.

Уговорне стране су сагласне, да је укупна цена оквирна и да је обим пружених услуга искључиво у складу са указаним потребама наручиоца.

Извршилац пружа услуге искључиво по пријему писаног налога наручиоца, достављеном лично, факсом или електронским путем.

Вредност појединачно извршених радова обрачунава се на основу овереног радног налога од стране овлашћеног представника Наручиоца услуга и мора садржати квалитетни пријем, обим, количину и врсту радова.

Наручилац услуга је у обавези да Извршиоцу услуга на име накнаде за извршене радове из предмета овог уговора врши плаћање износа вредности пружених услуга по испостављеној фактури у законском року од 45 дана од дана пријема исте, на текући рачун Даваоца услуга број \_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

У рачуну морају бити наведени сви елементи: број и датум Уговора, број и датум извршене услуге из члана 1. овог Уговора, количина, појединачна цена и укупан износ, текући рачун и друго што је битно за исплату и евиденцију. У случају да се не изврши исплата фактуре у уговореном року Извршилац услуга може зарачунати затезну камату по важећим законским прописима.

Члан 4.

Динамика, рокови и место извршења радова

Динамика и рокови извршења назначених радова утврђују се и реализују у складу са захтевима и потребама Наручиоца услуга (најкасније у року од 7 (седам ) дана од дана писаног налога Наручиоца), и на основу члана 50. Правилника о техничким нормативима за системе за вентилацију и климатизацију („СЛ СФРЈ“, бр. 38/89 и „СЛ.Гласник РС“ бр. 118/2014).

Сви радови се извршавају у месту Наручиоца услуга, осим изузетно и уз сагласност Наручиоца услуга када се морају сервисирати у специјализованој радионици у месту Извршиоца услуга.

Уколико се при извођењу радова из тачке 1. овог Уговора утврди потреба вршења допунских радова, Извршилац услуга писаним путем узвештава Наручиоца услуга ради добијања сагласности за извођење истих.

Извршилац услуга се обавезује да Наручиоцу услуга правовремено достави списак лица са потребним подацима и бројем моторних возила сервисера који су ангажовани на извођењу уговорених радова, ради регулисања безедоносне провере а због привременог уласка и обављања послова у војним објектима за које је то неопходно.

Члан 5.

Технички услови

Извршилац услуге се обавезује да за рачун и у месту Наручиоца услуга врши радове текућег одржавања на начин како је то предвиђено позитивним законским прописима, на основу одредби ЗЗОП („СГ РС“, бр. 111/09, 20/2015,87/2018 и 87/2018-др.закони) и Правилника о техничким нормативима за системе за вентилацију и климатизацију („СЛ СФРЈ“, бр. 38/89 и „СЛ.Гласник РС“ бр. 118/2014), стручно и у складу са прописном технологијом рада, својом радном снагом и алатом, а на основу норми и упутстава произвођача наведених уређаја и опреме и стандарда.

Члан 6.

Гаранција за извршену услугу

Извршилац услуга се обавезује да Наручиоцу услуга достави одговарајућу потврду - атест о врсти и количини извршених радова оверену печатом и потписом одговорног лица Извршиоца услуга.

Члан 7.

Квалитативни и квантитативни пријем радова

Квалитативни и квантитативни пријем реализованих услуга из члана 1. овог Уговора врши овлашћено лице Наручиоца услуга за надзор а према одредбама овог Уговора. Уколико је овлашћено лице спречено да присуствује пријему радова, може овластити свог представника, друго стручно лице да га замењује на наведеним пословима.

Члан 8.

Обавезе Наручиоца услуга

Наручилац услуга је у обавези да у интересу обављања уговорених радова Извршиоцу услуга омогући несметан приступ до елемената одржаваних уређаја и система у простору где се рад обавља у тачно договореном времену, коришћење прикључака електричне и водоводне мреже, просторију за смештај алата, опреме и другог материјала и одреди лице које ће бити задужено да прати динамику извршења радова и надзор као и квалитативни и квалитативни пријем истих.

Члан 9.

Рекламација

У случају да овлашћени представник Наручиоца услуга утврди да уговорени радови нису квалитетно извршени, Извршилац услуга је у обавези да о свом трошку и неодложно изврши захтеване радове, а најкасније у року од три (3) дана од дана пријема писане рекламације Наручиоца услуга. Рекламација обухвата неизвршен рад по Уговору, неквалитетно извршен рад и неблаговремено извршен рад.

**Уговорна казна**

Члан 7.

У случају непоштовања уговорене динамике извршења услуге из члана 2. став 1. и члана 4. став 1. 2. 3. и 4., извршилац се обавезује да за сваки дан закашњења плати наручиоцу износ од 2 ‰ ( промила) од укупне уговорене вредности из члана 3. став 2. овог уговора, с тим да укупан износ уговорне казне не може прећи 5% од укупне уговорене вредности из члана 3. став 2. овог уговора.

Наручилац је овлашћен да пун износ штете настале због неизвршене услуге или због кашњења извршиоца са извршењем, наплати из средства финансијског обезбеђења, (менице), за добро извршење посла.

Члан 10.

Финансијско обезбеђење уговора

Извршилац се обавезује да у моменту потписивања уговора, достави следећe средствo финансијског обезбеђења испуњења својих уговорних обавеза:

1) Бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити оверена у складу са статусном документацијом и потписана од стране лица овлашћеног за заступање а уз исту мора бити достављено попуњено менично овлашћење – писмо, оверено у складу са статусном документацијом, са назначеним износом од 10% од укупне вредности уговора без ПДВ-а, уз назнаку да је издата меница неопозива, безусловна и на први позив наплатива, уколико извршилац не испуњава своје обавезе из уговора. Рок важења менице је 30 дана дуже од трајања уговора.

2) Картон депонованих потписа код пословне банке овлашћених лица која су потписала бланко меницу.

3) Потврду да је меница евидентирана у регистру меница и овлашћења који води НБС;

4) Примљена меница може се попунити и наплатити у складу са меничним писмом-овлашћењем под условом да извршилац не извршава уговорене обавезе.

Члан 11.

Важност уговора, измена, допуна и раскид уговора

Уговор ступа на снагу датумом потписивања уговорних страна са важношћу од годину дана уз могућност допуне уговорних и других радњи путем Анекса уговора.

Све измене и допуне и анекси уз овај Уговор имају снагу као њихова изворна документа.

Овај Уговор може бити измењен или допуњен, односно раскинут, у истој форми само уз сагласност уговорних страна, при чему је отказни рок 30 дана.

Раскид Уговора не ослобађа уговорне стране измирења обавеза насталих до раскида уговора.

Члан 12.

Решавање спорова

Сва спорна питања која би произишла при реализацији овог Уговора решаваће се споразумно између уговорених страна.

За све што није регулисано овим Уговором, уговорне стране прихватају непосредну примену одреби ЗОО („СЛ СФРЈ“, бр. 29/78, 39/85, 45/89, 57/89, „СЛ СРЈ'“, бр. 31/93, Сл. СЦГ 1/2003-Уставна повеља и „Сл.гласник РС“, бр. 18/2022), које се односе на предмет Уговора, а на снази су на дан потписивања Уговора.

У случају да се не постигне сагласност о спорним питањима, уговорне стране су се сагласиле да спор реше код Привредног суда у Београду.

Члан 13.

Мере безбедности

Уговорне стране дужне су да се придржавају Закона о тајности података („СГ РС“, бр. 104/09) и Уредбу о критеријумима за утврђивање података значајних за одбрану земље који се морају чувати као државна или службена тајна и о утврђивању задатака и послова од посебног значаја за одбрану земље које треба штитити применом посебних мера безбедности („СЛ СРЈ“, бр. 54/94 и „СГ РС“, бр. 88/09 и 111/09). Подаци из овог Уговора сматрају се поверљивим. Уговор са прилозима и допунама мора се чувати на посебно одређеним местима која гарантују безбедност чувања података. Са подацима Уговора могу бити упозната само лица која рада на његовој непосредној реализацији и не могу се саопштавати трећим лицима без сагласности Наручиоца услуга.

Члан 14.

Остале и завршне одредбе

Овај Уговор са прилозима сачињен је у шест (5) истоветних примерка, од којих три (3) примерка за Наручиуоца услуга, а два (2) примерка за Извршиоца услуга.

Уговор је потписан дана \_\_.\_\_.2022. године.

**ЗА ИЗВРШИОЦА УСЛУГА: ЗА НАРУЧИОЦА УСЛУГА:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ВУ „ДЕДИЊЕ“ БЕОГРАД**

**Д И Р Е К Т О Р по овлашћењу министра одбране**

**цл Владимир Чучковић, дипл.екон.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**